钦定古今图书集成/理学汇编/学行典/第259卷 > 盖公
## 钦定古今图书集成/理学汇编/学行典/第259卷 > 盖公

按《高士传》，“盖公者，齐之胶西人也。明老子，师事乐臣
公。楚汉之起，齐人争往于世主，唯盖公独遁居不仕。
及汉定天下，曹参为齐相，尽延问长老诸生以百数，
何以治齐，人人各殊，参不知所从。闻盖公善治黄老，
乃使人厚币聘之。公为言治道贵清净而民自定。遂
推此类为参具言之。参悦，乃避正堂舍之，师事之。齐”
果大治。及参入相汉，遵盖公之道，故天下歌之。盖公
虽为参师，然未尝仕，以寿终。